b'\n_START_ARTICLE_\nAkzidenz-Grotesk\n_START_PARAGRAPH_\nAkzidenz-Grotesk on H. Bertholdin kirjasinvalimon vuonna 1898 julkaisema sans-serif tai groteski kirjasintyyppi. Kirjasintyypin nimi oli aluksi Accidenz-Grotesk, ja sen kirjainmuodot perustuvat Royal Grotesk -kirjasintyyppiin, jonka oli suunnitellut Ferdinand Theinhardt. Theinhardtin kirjapaino yhdistyi sittemmin Bertholdiin._NEWLINE_Bertholdin taiteellisen johtajan G\xc3\xbcnter Gerhard Langen johdolla Akzidenz-Grotesk laajeni 1950- ja 1960-luvuilla kokonaiseksi kirjainperheeksi. Kirjasintyypin merkist\xc3\xb6\xc3\xa4 laajennettiin ja uudet leikkaukset AG Medium Italic, AG ExtraBold, AG Italic, AG ExtraBold Condensed & Italic ja AG Super suunniteltiin. 2000-luvulla Akzidenz-Groteskiin on lis\xc3\xa4tty viel\xc3\xa4 useita muitakin leikkauksia.'